Plaasaanval: Tzaneen-boer gemartelArgieffoto Foto: Reint Dykema ŉ Boer naby Tzaneen in Limpopo is Sondagoggend aangeval en gemartel. “Twee mans, een gewapen met ŉ vuurwapen en ŉ ander gewapen met ŉ mes, het die 68-jarige boer aangeval en geld geëis,” het Robert Mulaudzi, woordvoerder van die polisie in Limpopo, gesê. “Die twee verdagtes het glo die boer met ŉ warmgemaakte ysterstok gemartel toe hy geweier het om aan hul eise te voldoen.” Hulle het uiteindelik met ŉ onbekende bedrag geld gevlug. “Die twee verdagtes, wat aan die beskrywing voldoen, het vermoedelik ook vroeër twee Pakistani-winkels in Bolobedu beroof,” het Mulaudzi bygevoeg. Die mans is in die hospitaal behandel en ontslaan. Sy 64-jarige vrou was saam met hom, maar sy is nie beseer nie. Niemand is nog in verband met die voorval in hegtenis geneem nie. -SAPA